Document ID: 32007R1263

ΚΑΝΟΝΙΣΜΌΣ (ΕΚ) αριθ. 1263/2007 ΤΗΣ ΕΠΙΤΡΟΠΉΣ
της 26ης Οκτωβρίου 2007
για την τροποποίηση του κανονισμού (ΕΚ) αριθ. 290/2007 όσον αφορά τις ανάγκες για ραφινάρισμα που αναφέρονται στο άρθρο 29 του κανονισμού (ΕΚ) αριθ. 318/2006 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1), και ιδίως το άρθρο 40 παράγραφος 2 στοιχείο δ),
Εκτιμώντας τα ακόλουθα:
(1)
Ο κανονισμός (ΕΚ) αριθ. 290/2007 της Επιτροπής, της 16ης Μαρτίου 2007, για τον καθορισμό, για την περίοδο εμπορίας 2007/08, του ποσοστού που προβλέπεται στο άρθρο 19 του κανονισμού (ΕΚ) αριθ. 318/2006 (2), καθόρισε, για την εν λόγω περίοδο εμπορίας, το ποσοστό απόσυρσης σε 13,5 %.
(2)
Το άρθρο 2 παράγραφος 1 του κανονισμού (ΕΚ) αριθ. 290/2007 τροποποίησε τις παραδοσιακές ανάγκες εφοδιασμού για ραφινάρισμα που αναφέρονται στο άρθρο 29 παράγραφοι 1 και 2 του κανονισμού (ΕΚ) αριθ. 318/2006 με την εφαρμογή μείωσης ίσης με το ποσοστό απόσυρσης, σύμφωνα με τις διατάξεις του άρθρου 19 παράγραφος 1 δεύτερο εδάφιο του κανονισμού (ΕΚ) αριθ. 318/2006, όπως ίσχυε κατά την έκδοση του κανονισμού (ΕΚ) αριθ. 290/2007. Σύμφωνα με τις διατάξεις του άρθρου 19 του κανονισμού (ΕΚ) αριθ. 318/2006, όπως τροποποιήθηκε με τον κανονισμό (ΕΚ) αριθ. 1260/2007 του Συμβουλίου (3), οι εν λόγω ανάγκες δεν μεταβάλλονται από την απόσυρση που εφαρμόζεται στην παραγωγή ζάχαρης και ισογλυκόζης ποσόστωσης. Ως εκ τούτου, είναι σκόπιμο να καταργηθεί η μείωση των εν λόγω αναγκών.
(3)
Ο κανονισμός (ΕΚ) αριθ. 290/2007 πρέπει να τροποποιηθεί αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΚ) αριθ. 290/2007 διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Οκτωβρίου 2007.

Labels: 3
17
6